CELEX: 31971R1634
Language: el
Date: 1971-07-27 00:00:00
Title: Κανονισμός (ΕΟΚ) αριθ. 1634/71 της Επιτροπής της 27ης Ιουλίου 1971 περί τροποποιήσεως του κανονισμού (ΕΟΚ) αριθ. 821/68 της Επιτροπής της 28ης Ιουνίου 1968 «περί του ορισμού των αποφλοιωμένων σπόρων και των στρογγυλευμένων κατά τα άκρα σπόρων των σιτηρών, που ισχύει για τη χορήγηση επιστροφών κατά την εξαγωγή»

Avis juridique important

|

31971R1634

Κανονισμός (ΕΟΚ) αριθ. 1634/71 της Επιτροπής της 27ης Ιουλίου 1971 περί τροποποιήσεως του κανονισμού (ΕΟΚ) αριθ. 821/68 της Επιτροπής της 28ης Ιουνίου 1968 «περί του ορισμού των αποφλοιωμένων σπόρων και των στρογγυλευμένων κατά τα άκρα σπόρων των σιτηρών, που ισχύει για τη χορήγηση επιστροφών κατά την εξαγωγή»  

Επίσημη Εφημερίδα αριθ. L 170 της 29/07/1971 σ. 0013 - 0014 Φινλανδική ειδική έκδοση: Κεφάλαιο 3 τόμος 4 σ. 0003  Δανική ειδική έκδοση: Σειρά I Κεφάλαιο 1971(II) σ. 0544  Σουηδική ειδική έκδοση: Κεφάλαιο 3 τόμος 4 σ. 0003  Αγγλική ειδική έκδοση: Σειρά I Κεφάλαιο 1971(II) σ. 0606  Ελληνική ειδική έκδοση: Κεφάλαιο 03 τόμος 7 σ. 0003  Ισπανική ειδική έκδοση: Κεφάλαιο 03 τόμος 5 σ. 0042  Πορτογαλική ειδική έκδοση : Κεφάλαιο 03 τόμος 5 σ. 0042 

ΚΑΝΟΝΙΣΜΟΣ (ΕΟΚ) αριθ. 1634/71 ΤΗΣ ΕΠΙΤΡΟΠΗΣ της 27ης Ιουλίου 1971 περί τροποποιήσεως του κανονισμού (ΕΟΚ) αριθ. 821/68 της Επιτροπής της 28ης Ιουνίου 1968 "περί του ορισμού των αποφλοιωμένων σπόρων και των στρογγυλευμένων κατά τα άκρα σπόρων των  σιτηρών, που ισχύει για τη χορήγηση επιστροφών κατά την εξαγωγή"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 120/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1528/71(2), και ιδίως το άρθρο 16 παράγραφος 6,  Εκτιμώντας:  ότι ο κανονισμός (ΕΟΚ) αριθ. 821/68 της Επιτροπής της 28ης Ιουνίου 1968(3) θέσπισε έναν ορισμό που ισχύει για τη χορήγηση επιστροφής κατά την εξαγωγή, των αποφλοιωμένων σπόρων και των σπόρων των στρογγυλευμένων κατά τα άκρα των σιτηρών- ότι στο εμπόριο υπάρχουν σπόροι στρογγυλευμένοι κατά τα άκρα καλής ποιότητος οι οποίοι, εν τούτοις, δεν πληρούν τις απαιτήσεις συμμετρίας των σπόρων που προβλέπονται από τον κανονισμό (ΕΟΚ) αριθ. 821/68 και οι οποίοι, εφ' όσον δεν υπάγονται στον ορισμό  που προβλέπεται για το σκοπό αυτόν, δεν δύνανται να τύχουν επιστροφής κατά την εξαγωγή που χορηγείται στα προϊόντα αυτά- ότι, προς αποφυγή στερήσεως του δικαιώματος επιστροφής της κατηγορίας αυτής, πρέπει να προσαρμοσθούν ως εκ τούτου οι διατάξεις του  κανονισμού (ΕΟΚ) αριθ. 821/68- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το τμήμα Β του ορισμού των όρων "Σπόροι μετά μερική απόξεση του περικαρπίου" (αποφλοιωμένοι) και "Σπόροι στρογγυλευμένοι κατά τα άκρα" (perles) του παραρτήματος του κανονισμού αριθ. 821/68 τροποποιείται σύμφωνα με το παράρτημα του παρόντος  κανονισμού.   Άρθρο 2  Ο παρών κανονισμός αρχίζει να ισχύει την 1η Αυγούστου 1971.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 27 Ιουλίου 1971.  Για την Επιτροπή Ο Πρόεδρος Franco M. MALFATTI  (1) EΕ αριθ. 117 της 19.6.1967, σ. 2269/67 (2) EΕ αριθ. Ν 162 της 20.7.1971, σ. 1.  (3) ΕΕ αριθ. Ν 149 της 29.6.1968, σ. 46.      ΠΑΡΑΡΤΗΜΑ  Β. Εμπίπτουν στην έννοια "Σπόροι στρογγυλευμένοι κατά τα άκρα":  I. Σπόροι 1ης κατηγορίας:  1. οι σπόροι που ανταποκρίνονται στον παρακάτω ορισμό:  σπόροι σιτηρών στρογγυλευμένοι κατά τα άκρα, κυρίως κριθής, οι οποίοι έχουν απαλλαγεί εντελώς από το περίβλημά τους, το περικάρπιο, τα φύτρα και κατά το μεγαλύτερο μέρος από το εξωτερικό περίβλημα και τη στιβάδα της αλευρόνης, που έχουν ομοιόμορφο  μέγεθος και στρογγυλευμένα άκρα- 2. και οι οποίοι πληρούν επί πλέον τις ακόλουθες απαιτήσεις:  κανονικό σχήμα σπόρων:  α) 75% των σπόρων δεν πρέπει να υπερβαίνει το 20% του dm- β) 94% των προστιθεμένων προοδευτικά σπόρων μεταξύ 3 και 97% δεν πρέπει να υπερβαίνει το 30% του dm- γ) 100% των σπόρων δεν πρέπει να υπερβαίνει το 50% του dm κατ' ανώτατο όριο.  Ο προσδιορισμός του κανονικού σχήματος γίνεται με σπορομετρική ανάλυση δια κοσκινίσματος με κόσκινο με στρογγυλές τρύπες.  dm: η προσδιοριζομένη μέση αξία από την καμπύλη των συνόλων που λαμβάνονται μετά την σπορομετρική ανάλυση σε περίπτωση κατά την οποία διέρχεται το 50% του προϊόντος.  II. Σπόροι 2ας κατηγορίας:  οι σπόροι, οι οποίοι πληρούν τον ορισμό που αναφέρεται υπό B I (1).